કુલદીપ યાદવને ટ્રેન્ટ બ્રિજમાં પણ માંચેસ્ટર જેવી પિચ મળી હતી જેનો તેણે ભરપુર લાભ ઉઠાવ્યો હતો. તેણે ઇંગ્લેન્ડના બેટ્સમેનને સેટ થવા દીધા ન હતા. વચ્ચે બોલિંગમાં પરિવર્તન થતાં ઇંગ્લેન્ડે પોતાનો સ્કોર આગળ ધપાવ્યો હતો પરંતુ કુલદીપના પુનરાગમન સાથે ફરીથી તેમનો ધબડકો થયો હતો. કુલદીપે તેની કારકિર્દીનું શ્રેષ્ઠ પ્રદર્શન કરીને દસ ઓવરમાં માત્ર 25 રન આપીને છ વિકેટ ઝડપી હતી. ટી20માં ઇંગ્લેન્ડને બે મેચ વચ્ચે સમય મળી રહ્યો હતો અને તેઓ સ્પિન બોલિંગ મશીનની મદદથી પ્રેક્ટિસ કરતા હતા પરંતુ ગુરુવારની મેચ બાદ ટીમ શુક્રવારે લંડન જવા નીકળી હતી અને તેમની પાસે વીડિયો એનાલિસિસ કરવાનો પણ સમય રહ્યો ન હતો. આમ શનિવારે તેમણે કુલદીપનો સામનો કરવા માટે માનસિક રીતે સજ્જ રહેવું પડશે.